อนามัยโลกเรียกร้องทั่วโลกร่วมมือใช้มาตรการป้องกันเชื้อโควิด 'โอมิครอน' 
Low vaccine rates combined with public fatigue over safety measures are putting more people in Africa at risk
JOHANNESBURG, SOUTH AFRICA — ผู้เชี่ยวชาญชี้ว่า ไม่ใช่เรื่องน่าแปลกใจที่มีการค้นพบไวรัสกลายพันธุ์ตัวใหม่ และระบุว่า อัตราการฉีดวัคซีนต่ำและความเหนื่อยหน่ายของประชาชนต่อมาตรการควบคุมการระบาดต่าง ๆ กำลังสร้างความเสี่ยงต่อประชาชนในแอฟริกา ปัจจุบัน มีชาวแอฟริกันไม่ถึง 8% ที่ได้รับวัคซีนโควิดครบโดสแล้ว ทำให้เชื้อไวรัสสามารถแพร่ระบาดและกลายพันธุ์ได้ง่ายขึ้นในภูมิภาคนี้ ดร.แมรี สตีเฟน แห่งองค์การอนามัยโลก สำนักงานแอฟริกา กล่าวว่า ประชาชนจำเป็นต้องได้รับการกระตุ้นให้ปฏิบัติตามมาตรการควบคุมการระบาดอย่างเคร่งครัด รวมทั้งการสวมหน้ากาก เว้นระยะห่างกับผู้อื่น หลีกเลี่ยงการรวมตัวของผู้คนจำนวนมาก และรักษาความสะอาด เพื่อลดอัตราการเสียชีวิตจากโควิด นักวิทยาศาสตร์ค้นพบเชื้อไวรัสกลายพันธุ์ตัวใหม่ โอมิครอน เมื่อสัปดาห์ที่แล้ว และจนถึงขณะนี้ ประเทศต่าง ๆ ทั่วโลก รวมทั้งสหรัฐฯ และสหภาพยุโรป ได้เริ่มใช้มาตรการจำกัดนักเดินทางจากประเทศในแถบทางใต้ของแอฟริกาหลายประเทศแล้ว อย่างไรก็ตาม ดร.แมรี สตีเฟน กล่าวว่า ขณะนี้เชื้อไวรัสโอมิครอนได้ข้ามพรมแดนเข้าไปในทวีปอื่นนอกเหนือจากแอฟริกาแล้ว และการระงับเที่ยวบินจากแอฟริกาอาจเป็นการตอบสนองที่ไม่ถูกต้อง